επι λ[υσ]ανιου αρχοντος επι της οινειδος ογδοης πρυτανειας ηι ευμηλος εμπεδιωνος ευωνυμευς εγραμματευεν ανθεστηριωνος ογδοει επι δεκα ογδοηι και δεκατηι της πρυτανειας εκκλησια κυρια των προεδρων επεψηφιζεν ευφρονιος κλεεμπορου αιξωνευς και συμπροεδροι εδοξεν τηι βουληι και τωι δημωι θεοφιλος φιλοθεου λαμπτρευς ειπεν επειδη αντιδωρος λαχων ιερευς της καλλιστης τον ενιαυτον τον επ εκφαντου τας τε θυσιας πασας εθυσεν τας γινομενας εν τωι ενιαυτωι υπερ της βουλης και του δημου καλως και φιλοτιμως ανεθηκεν δε και βωμον λιθινον εκ των ιδιων απενηνοχεν δε και λογους περι παντων ων ωικονομηκεν εν τωι ενιαυτωι ακολουθως τοις νομοις οπως αν ουν και η βουλη και ο δημος φαινωνται χαριν αποδιδοντες τοις φιλοτιμουμενοις εις το ιερον αγαθει τυχει δεδοχθαι τηι βουληι τους προεδρους οιτινες αν λαχωσιν προεδρευειν εις την επιουσαν εκκλησιαν χρηματισαι περι τουτων γνωμην δε ξυμβαλλεσθαι της βουλης εις τον δημον οτι δοκει τηι βουληι επαινεσαι αντιδωρον αντιδωρου περγασηθεν και στεφανωσαι θαλλου στεφανωι ευσεβειας ενεκα της προς τους θεους και φιλοτιμιας της εις την βουλην και τον δημον αναγραψαι δε τοδε το ψηφισμα τον γραμματεα τον κατα πρυτανειαν εν στηλει λιθινηι και στησαι εν τωι ιερωι της καλλιστης εις δε την αναγραφην της στηλης και την ποιησιν μερισαι τον επι τηι διοικησει το γενομενον αναλωμα. η βουλη αντιδωρον περγασηθεν ο δημος αντιδωρον περγασηθεν.
Attica — Athens — Dipylon, nr. — 234/3 BC — IG II² 788 — Syll.³ 486
 234/3 BC 